KRAJEVNA SKUPNOST BANJŠICE

# ZAPISNIK 13. REDNE SEJE SVETA KS

# Datum: 7.2.2023

Pričetek sejeob 19.00 h

**Prisotni**: Lilijana Lazar Šuligoj, Izidor Žbogar, Simon Jakopič, Simon Humar, Maja Jakopič, Alojz Testen

**Opravičeno odsotni:** Dejan Strgar

**Gosti:** Hinko Gorjup

**Dnevni red**

1. **Obravnava prošnje za odkup javnega dobra g. Hinka Gorjupa**
2. **Priprava na obisk delegacije iz občine, ki bo 5.3.2024**
3. **Pregled tekočih projektov KS Banjšice**
4. **Razno**

Dnevni red je bil soglasno sprejet

1. **Obravnava prošnje za odkup javnega dobra g. Hinka Gorjupa**

Na sestanek je bil povabljeni g. Hinko Gorjup, ker želi od Mestne občine Nova Gorica odkupiti del javnega dobrega, Krajevna skupnost Banjšice pa je prejela poziv za oddajo mnenja.

Gospod Hinko nam je razložil zakaj želi odkupiti del javnega dobra, na parcelni št. 2500/29 k.o. 2295 Banjšice. Svet Krajevne skupnosti je podal pozitivno mnenje .

V istem tednu je Krajevna skupnost prejela še dva poziva za mnenje glede prodaje dela zemljišč s parc. Št. 2527/6 in 2536/12 obe v k.o. Banjšice. Za obe je oddala pozitivno mnenje.

1. **Priprava na obisk delegacije iz občine, ki bo 5.3.2024**

* Čistilna naprava v zaselku Lohke: problem parcele, ni v lasti očine ali KS in bo potreben odkup. Potrebno je pregledati tudi možnost rastlinske čistilne naprave.
* Večnamenski objekt: pregled načrt in kako delat naprej, da se pridobi uporabno dovoljenje. Potrebujemo človeka, da nam pove kako naprej z objektom, kaj se da v notranjosti urediti, po zboru krajanov pa opažamo da vsem primanjkuje vaška gostilna.

Stara trgovina, nujno potrebna zamenjava oken in vrat.

Prostor od količkov do igrišča, je potrebno urediti- zelo dotrajan asfalt.

* Revitalizacija kraja: kako začeti z ponovnim obujanjem kraja pri tem pa potrebujemo pomoč, iz občine in od strokovnjakov.
* Ceste: cesta do zaselka Krvavec nujno potrebna obnove.

Potrebno rešiti odvodnjavanje pri Trgovini kjer je izvoz iz glavne ceste proti zaselku Raven, ter v zaselku Breg.

Na parkirišču pri Večnamenskem objektu, ki je na novo preplaščen je potrebno postaviti tablo za omejeno težo vozil (prepovedano za kamione), hkrati pa je potrebno zagotoviti prostor za pretovarjat gozdarske kamione, predlagamo parcelo 2536/2 v zaselku Lohke, zraven kontejnerskih mest.

* Participativni proračun: pri otroškem igrišču, so krajani izrazili željo da se doda še nekaj naprav za fitnes na prostem in klopco. Nujno potrebna je tudi ograja za varnost saj je otroško igrišče zraven ceste. Potrebna pa je tudi zasaditev za senco, predlagamo Pavlovnijo, saj ni invazivna in hitro rase.
* Praznik košnje: krajani imajo voljo do dela, vendar se zaradi velikih fiksnih stroškov, ne izide. Največji stroški so glasba, varnostnik in zdravnik. Čakamo odločitev turističnega društva

1. **Pregled tekočih projektov KS Banjšice**

* Oddaja objektov v uporabo- pripravili smo obrazec pogodbe za dajanje prostorov v uporabo in primopredajni zapisnik, ki se ga priloži.
* Konjeniške poti: povabljeni smo bili na občino na prestavitev nove trase konjeniških poti iz Mandrije na Banjšice. Predstavili so potek del. Pot je že urejena, potrebno samo še dodati označevalne table. Svet zanima zakaj poteka večina poti na tej trasi po cestah (asfaltu).
* Cerkev: cerkveni svet se je odločil za prekritje glavnega dela cerkve, sredstva so od prodaje farovža.
* Vežica: v vežico je potrebno odnest še kakšen stol ali klop, saj so sedaj tam samo 4, in to ni dovolj niti za družino pokojnega, kaj šele udeležence pogreba. Opazili pa smo tudi, da mora WC v vežici obratovati v času pogreba- potrebno bo odpirati vodo vsaj za čas pogreba.

1. **Razno**

* Priprava na izdelavo zaključnega računa za leto 2023, ki bo oddan v računovodstvo.
* Po najnujnejšem čiščenju dveh kalov je potrebno urediti tudi okolico, zato predlagamo delavnico izdelave suhozida, da se popravi ostanke zida. Tudi cel ta prostor bi tako postal lepši in uporaben.
* Gozdna pot: skozi Krvavec v gozd, raje kot delati na novo cesto, predlagamo da se popravi pot iz križevega brega do Krvavca.

Sestanek se zaključi ob 21.30 h

Zapisnikar: Maja Jakopič

Predsednica sveta KS Banjšice: Lilijana Lazar Šuligoj